*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*124. számú előterjesztés*

Bátaszék Város Önkormányzata Képviselő-testületének 2019. június 26-án,

16 órakor megtartandó ülésére

*Önkormányzati szúnyoggyérítéshez forrás biztosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2019. 06. 26. |

***Tisztelt Képviselő-testület!***

Magyarország Kormánya elrendelte Magyarország területén történő csípőszúnyog gyérítést, melyhez fedezetet is biztosít. A szúnyoggyérítések koordinálásával a BM Országos Katasztrófavédelmi Főigazgatóság Gazdasági Ellátó Központját bízta meg, aki a szervezésre és lebonyolításra a PMG Szúnyogkontroll Konzorciumot, mint kivitelezőt és a Pannon-Bio-Kalibra Konzorciumot, mint szakértőt választotta ki.

A gyérítést földi és légi biológiai módszerekkel valamint földi és légi kémiai módszerekkel a szakértők által meghatározott területeken kell elvégezni.

A földi kémiai védekezés 2019. június 18-án a napnyugta utáni időszakban került elvégzésre. A légi kémiai védekezés 2019. június 21-én a napnyugtát megelőző időszakban. Tartaléknapok: 2019. június 22-23.

A 16/2017 (VIII.7.) EMMI rendelet alapján a méhészek kiértesítésre kerültek.

A Tolna Megyei Katasztrófavédelmi Igazgatóság tájékoztatása alapján az alábbi szúnyoggyérítési terv vonatkozik a településre:

|  |  |  |  |  |
| --- | --- | --- | --- | --- |
| **Település** | **Légi kémia terv (ha)** | **Földi kémiai terv (ha)** | **Légi biológiai terv (ha)** | **Földi biológiai terv (ha)** |
| Bátaszék | 200 | 150 | 0 | 0 |

Sajnos itt is el kell mondani, hogy egyrészt a szerződött terület nagyság, másrészt a földi irtás hatékonysága nem volt megfelelő, melyet jeleztünk is az Országos Katasztrófavédelmi Igazgatóságnak.

A Kövesden és Lajvéron tartott lakossági fórumot követően megkerestük a Tolna Megyei Katasztrófavédelmi Igazgatóságot a szúnyoggyérítés két településrészre történő kiterjesztésével, de nem jártunk eredménnyel.

Az esős május és a hirtelen jött meleg miatt országos szúnyoginvázióról lehet beszélni. A központi szúnyoggyérítés hatékonysága nem megfelelő, ezért indokoltnak látjuk, hogy önkormányzati forrásból is végezzünk gyérítést a településen

A számításaink szerint a lakott területek nagysága (Bátaszék, Kövesd, Lajvér, Kerámia-lakótelep, Gauzer-telep) hozzávetőlegesen 265 hektár. A gyérítés tervezett időpontja 2019. július 3-5 közötti időszak.(egy alkalom)

Rónai György (2049 Diósd, Vadvirág utca 36.) egyéni vállalkozótól került bekérésre árajánlat szúnyoggyérítésre. Ajánlati ár: szúnyoggyérítés (földi, kémiai melegköd-képzéssel) 1.699,- Ft / hektár / alkalom (alanyi adómentes).

A rendkívüli szúnyoggyérítés 450.235,-Ft összeget tesz ki. Javasoljuk, hogy a fedezet kerüljön jóváhagyásra a munkálatok elvégzésére.

***H a t á r o z a t i j a v a s l a t :***

**rendkívüli szúnyoggyérítésre fedezet biztosítása**

Bátaszék Város Önkormányzatának Képviselő-testülete;

1. a szúnyoggyérítési feladatok elvégzésével Rónai György egyéni vállalkozót (2049 Diósd, Vadvirág utca 36.) bízza meg,
2. a feladat ellátásához szükséges bruttó 450.235,- Ft vállalkozói díj kifizetését az önkormányzat 2019. évi költségvetésének általános tartalékkeretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. július 1.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Rónai György

Bátaszéki KÖH városüz. iroda

Bátaszéki KÖH pénzügyi iroda

irattár